**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága**

**2024. október 15-i ülésére**

**Javaslat a Savaria Múzeum pályázaton történő részvételének jóváhagyására**

A Savaria Múzeum (a továbbiakban: Múzeum) önrészt nem igénylő pályázat benyújtásához kért jóváhagyást.

Szombathely Megyei Jogú Város Önkormányzatának Szervezeti és Működési Szabályzata (a továbbiakban: SZMSZ) 51.§ (3) bekezdés 25. pontja értelmében amennyiben a pályázat benyújtása önrészt nem igényel, azt a pénzügyekkel, vagyongazdálkodással kapcsolatos feladatai körében a Gazdasági és Jogi Bizottság hagyja jóvá.

Az SZMSZ 52.§ (3) bekezdés 10. pontja kimondja, hogy a Kulturális, Oktatási és Civil Bizottság feladata kulturális és művészeti kérdésekben szakmai véleményt nyilvánítani.

A **Múzeum** az alábbi – önrészt nem igénylő – pályázat benyújtásához kért jóváhagyást:

Nemzeti Kulturális Alap – Ismeretterjesztés és Környezetkultúra Kollégiuma

Pályázat címe: Vasi Szemle című tudományos és kulturális folyóirat 2025. első félévi lapszámainak megjelentetésére

Igényelt támogatás: 3.200.000,- Ft

A 2025-ben 78. évfolyamába lépő Vasi Szemle tudományos—kulturális folyóirat, amely arra törekszik, hogy az egyes tudományágak széles körében és a kultúra területén kínáljon hasznos információkat a szakembereknek, egyúttal az érdeklődő nagyközönségnek is. Megjelentetéséhez elengedhetetlen a pályázati források bevonása is.

Kérem a Tisztelt Bizottságot, hogy az előterjesztést megtárgyalni a pályázatok benyújtásával kapcsolatos álláspontot kialakítani szíveskedjenek.

**Szombathely, 2024. október 11.**

**/: Horváth Soma :/**

**HATÁROZATI JAVASLAT**

**..…../2024. (X.15.) KOCB. számú határozat**

A Kulturális, Oktatási és Civil Bizottság a „Javaslat a Savaria Múzeum pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzata 52.§ (3) bekezdés 10. pontjában meghatározott feladatkörében eljárva javasolja a Gazdasági és Jogi Bizottságnak, hogy a Savaria Múzeum Nemzeti Kulturális Alap – Ismeretterjesztés és Környezetkultúra Kollégiumához benyújtandó 52-8/2024/PALYAZAT2024 önrészt nem igénylő pályázatát hagyja jóvá.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Múzeum igazgatója)

**Határidő:** azonnal